cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.822
title: ผลของการจัดการเรียนรู้พลศึกษาโดยใช้กิจกรรมกีฬาฟุตบอลตามแนวคิดของเพียเจต์ที่มีผลต่อความมีระเบียบวินัยในตนเองของนักเรียนประถมศึกษา

description: การวิจัยครั้งนี้มีวัตถุประสงค์เพื่อ 1) เปรียบเทียบค่าเฉลี่ยของคะแนนความมีระเบียบวินัยในตนเอง ก่อนการทดลอง หลังการทดลองและระยะติดตามผลของกลุ่มทดลองที่ได้รับการจัดการเรียนรู้พลศึกษาโดยใช้กิจกรรมกีฬาฟุตบอลตามแนวคิดของเพียเจต์และกลุ่มควบคุมที่ได้รับการจัดการเรียนรู้พลศึกษาโดยใช้กิจกรรมกีฬาฟุตบอลแบบปกติ 2) เปรียบเทียบค่าเฉลี่ยของคะแนนความมีระเบียบวินัยในตนเอง หลังการทดลองและระยะติดตามผลระหว่างกลุ่มทดลองกับกลุ่มควบคุม กลุ่มตัวอย่าง คือ นักเรียนชั้นประถมศึกษาปีที่ 6 จำนวน 60 คนของโรงเรียนวิชากร กรุงเทพมหานคร แบ่งเป็นนักเรียนกลุ่มทดลอง 1 ห้องเรียน จำนวน 30 คน และนักเรียนกลุ่มควบ คุม 1 ห้องเรียน จำนวน 30 คน เครื่องมือที่ใช้ในการวิจัยได้แก่ แผนการจัดการเรียนรู้วิชาพลศึกษาโดยใช้กิจกรรมกีฬาฟุตบอลตามแนวคิดของเพียเจต์ 8 แผนการจัดการเรียนรู้แบบวัดความมีระเบียบวินัยในตนเองและแบบ บันทึกความมีระเบียบวินัยในตนเองโดยการสังเกต วิเคราะห์ข้อมูลโดยใช้ค่าเฉลี่ย ส่วนเบี่ยงเบนมาตรฐาน ทดสอบความแตกต่างค่าเฉลี่ยของคะแนนด้วยค่า”ที”และวิเคราะห์ความแปรปรวนแบบทางเดียวชนิดวัดซ้ำ ทดสอบความแตกต่างรายคู่ด้วยวิธีของเชฟเฟ่ ผลการวิจัยพบว่า 1) ค่าเฉลี่ยของคะแนนความมีระเบียบวินัยในตนเองของนักเรียนกลุ่มทดลองและนักเรียนกลุ่มควบคุม หลังการทดลองและระยะติดตามผลสูงกว่าก่อนการทดลองอย่างมีนัยสำคัญทางสถิติที่ระดับ .05 2) ค่าเฉลี่ยของคะแนนความมีระเบียบวินัยในตนเอง หลังการทดลองและระยะติดตามของนักเรียนกลุ่มทดลองสูงกว่านักเรียนกลุ่มควบคุมอย่างมีนัยสำคัญทางสถิติที่ระดับ .05
DOI: 10.14457/cu.the.2011.823
title: ผลกระทบของมลพิษอากาศในเขตเมืองกับการเปลี่ยนแปลงสภาพภูมิอากาศในกรุงเทพมหานคร

description: การศึกษาการเปลี่ยนแปลงสภาพภูมิอากาศในกรุงเทพมหานครทำการศึกษาโดยใช้ข้อมูลมลพิษอากาศที่ประกอบด้วย CO O₃ SO₂ NOₓ และ PM₁₀ และข้อมูลอุตุนิยมวิทยาประกอบด้วย ปริมาณฝน, อุณหภูมิ, ความ เร็วลม, ความชื้น และ ความเข้มแสง ใช้ข้อมูลระหว่างปี พ.ศ. 2540 ถึง ปี พ.ศ. 2553 ที่เก็บรวบรวมมาจากกรมควบคุมมลพิษ แล้วทำการจัดกลุ่มของข้อมูลด้วยวิธี K-Means Cluster Analysis สามารถแบ่งกลุ่มข้อมูลออกได้เป็น 7 กลุ่มและทำการศึกษาบริเวณการกระจายของมลพิษอากาศพบว่า มลพิษอากาศทุกตัวที่ทำการศึกษามีการกระจายตัวเป็นบริเวณกว้างมากกว่าในอดีตอย่างชัดเจน หลังจากนั้นทำการวิเคราะห์ความสัมพันธ์ของข้อมูลที่ทำการศึกษา ด้วยวิธีการหาสัมประสิทธิ์สหสัมพันธ์ของเพียรสัน พบว่าความสัมพันธ์ระหว่าง CO กับ NOₓ มีความสัมพันธ์กันมากที่สุดในตัวแปรมลพิษอากาศ และความเร็วลมกับความชื้น มีความสัมพันธ์กันมากที่สุดในตัวแปรอุตุนิยมวิทยา ส่วนความสัมพันธ์ระหว่างกลุ่มทั้งสองที่มีค่ามากที่สุดคือ O₃ กับ อุณหภูมิ ในการศึกษาด้วยการจำลองการเปลี่ยนแปลงสภาพภูมิอากาศในอนาคตของกรุงเทพมหานครด้วยโปรแกรมการสร้างแบบจำลอง SimCLIM ที่ใช้แบบจำลอง สถานการณ์ปล่อยแก๊สเรือนกระจก 3 แบบคือ A1F1, A1B และ A2 พบว่า ถ้ายังมีการใช้พลังงานต่างๆ อย่างต่อเนื่องในอัตราเท่ากับปัจจุบันทั้งปริมาณฝนและอุณหภูมิจะเพิ่มขึ้นอย่างชัดเจนแต่ถ้าลดการใช้พลังงานลงปริมาณฝนจะ เพิ่มขึ้นแต่เพิ่มขึ้นในอัตราที่ช้าลงส่วนอุณหภูมิจะลดลงอย่างเห็นได้ชัดเจน
DOI: 10.14457/cu.the.2011.824
title: เทคนิคการออกแบบอาคารทรงกลมเพื่อให้มีคุณภาพเสียงที่ดี

description: ปัจจุบันจากเทคโนโลยีที่ก้าวหน้า และความต้องการอาคารที่มีประสิทธิภาพในการประหยัดพลังงาน ทำให้เกิดการออกแบบอาคารรูปทรงต่างๆ ขึ้น อาคารรูปทรงกลมเป็นอาคารที่มีประสิทธิภาพในการประหยัดพลังงานมาก เนื่องจากอาคารรูปทรงกลมนั้นมีอัตราส่วนต่อพื้นที่ใช้สอยต่ำ ทำให้สามารถประหยัดพลังงานภายในอาคาร รวมถึงประหยัดค่าก่อสร้างเปลือกอาคารลงไปด้วย แต่อาคารรูปทรงกลมนั้นจะมาพร้อมกับปัญหาเกี่ยวกับสภาพเสียงภายในอาคารด้วยเช่นกัน ปัญหาด้านคุณภาพเสียงที่พบในอาคารทรงกลมคือ ปัญหาสภาพเสียงก้อง ซึ่งส่งผลให้เกิดปัญหาในการใช้งานและการสื่อสารระหว่างผู้คนภายในอาคาร ทำให้ไม่สามารถใช้อาคารได้อย่างเต็มประสิทธิภาพ งานวิจัยนี้มีวัตถุประสงค์เพื่อแสวงหาปัจจัยที่เกี่ยวข้องกับการเกิดคุณภาพเสียงที่ดีภายในอาคารทรงกลม รวมถึงศึกษาพฤติกรรมของเสียงที่เกิดขึ้นจริงภายในอาคารทรงกลม เพื่อวิเคราะห์ประมวลผล และเสนอแนวทางการออกแบบอาคารทรงกลม เพื่อให้มีคุณภาพเสียงที่ดี ผลการวิจัยพบว่า การคำนวณค่าจากสูตร Reverberation times = 0.161(V/Sa) นั้นสามารถใช้กับอาคารทรงเหลี่ยมทั่วไปได้ แต่จะไม่สามารถใช้กับอาคารทรงกลมได้ ค่าที่ได้จากสูตรนั้นจะมีความแตกต่างจากค่าที่ได้จากการวัดจริงภายในอาคารทรงกลม จากอาคารตัวอย่างขนาดเส้นผ่านศูนย์กลาง 18 เมตร ค่า Reverberation times ที่ได้จากการคำนวณนั้นอยู่ที่ 3.6 วินาที แต่ค่า Reverberation times ที่ได้จากการวัดจริงมีค่าอยู่ในช่วง 3.2-6.8 วินาที ขึ้นกับตำแหน่งที่ทำการวัดค่า หลังจากปรับปรุงผิวผนังภายในอาคารแล้ว ค่า Reverberation times เท่ากับ 1.2 วินาที ซึ่งเหมาะสมสำหรับการใช้งานสำหรับเป็นห้องเรียนและสัมนา ปัจจัยที่เกี่ยวข้องกับการเกิดคุณภาพเสียงที่ดีภายในอาคารทรงกลมนั้น ได้แก่ ปริมาตร รูปทรงภายในของอาคาร วัสดุพื้นผิวภายในของอาคาร ตำแหน่งของแหล่งกำเนิดเสียงและความดังของเสียง ซึ่งปัจจัยเหล่านี้จะเป็นตัวชี้วัดว่าในอาคารทรงกลมจะมีปัญหามากน้อยเพียงใด
DOI: 10.14457/cu.the.2011.825
title: หน่วยสร้างแสดงเหตุการณ์ 3 หน่วยร่วมในภาษาไทย

description: วิเคราะห์ 1) ประเภทของเหตุการณ์ที่แสดงโดยหน่วยสร้างแสดงเหตุการณ์ 3 หน่วยร่วมในเชิงแบบลักษณ์ภาษา 2) กลวิธีการแสดงรูปภาษาของเหตุการณ์ 3 หน่วยร่วมในภาษาไทย และ 3) ความสัมพันธ์ระหว่างบทบาททางความหมายกับหน้าที่ทางไวยากรณ์ของหน่วยร่วมเหตุการณ์แต่ละหน่วย ในหน่วยสร้างแสดงเหตุการณ์ 3 หน่วยร่วมในภาษาไทย ผู้วิจัยศึกษาภายใต้กรอบทฤษฎีภาษาศาสตร์ปริชาน โดยใช้ข้อมูลที่เป็นภาษาใช้จริงจากคลังข้อมูลภาษาไทยแห่งชาติฯ ผลการวิจัยพบว่า เหตุการณ์ 3 หน่วยร่วมประกอบด้วยประเภทเหตุการณ์ในเชิงแบบลักษณ์ภาษาทั้งหมด 9 ประเภท ได้แก่ 1) เหตุการณ์การถ่ายโอน 2) เหตุการณ์การทำให้เคลื่อนที่ 3) เหตุการณ์การสื่อสาร 4) เหตุการณ์การขอการครอบครอง 5) เหตุการณ์การได้รับการครอบครอง 6) เหตุการณ์การไม่ยอมให้มีการถ่ายโอน 7) เหตุการณ์การทำให้สูญเสียการครอบครอง 8) เหตุการณ์การสร้างสรรค์ให้ และ 9) เหตุการณ์การกระทำด้วยเครื่องมือ เหตุการณ์ 3 หน่วยร่วมในภาษาไทยแสดงรูปภาษาได้เป็น 2 แบบหลักคือ (ก) หน่วยสร้างแบบมีคำบ่งชี้ และ (ข) หน่วยสร้างแบบไม่มีคำบ่งชี้ หน่วยสร้างแบบมีคำบ่งชี้ประกอบด้วยคำบ่งชี้ที่เป็น (1) คำกริยาที่ผ่านกระบวนการกลายเป็นคำไวยากรณ์ ได้แก่ ให้ ต่อ สู่ ถึง เข้า ใส่ ลง จาก ใช้ (2) คำบุพบท ได้แก่ แก่ กับ เพื่อ ด้วย ของ และ (3) คำกริยาประสมระหว่างคำกริยาเรียงที่ผ่านกระบวนการกลายเป็นคำไวยากรณ์และคำบุพบท ได้แก่ ให้แก่ ให้กับ ลงบน ลงใน หน่วยสร้างแสดงเหตุการณ์ 3 หน่วยร่วมแบบมีคำบ่งชี้ และแบบไม่มีคำบ่งชี้ในภาษาไทยแสดงเหตุการณ์ 3 หน่วยร่วมเหมือนกัน แต่มีความหมายเชิงปริชานที่สะท้อนมุมมองต่อเหตุการณ์ (construal) แตกต่างกัน ความหมายเชิงปริชานหรือการมองเหตุการณ์ดังกล่าวเป็นกลไกทางปริชาน ที่มีผลต่อการแสดงรูปภาษาเหตุการณ์ 3 หน่วยร่วมในภาษาไทย นอกจากนี้ภาษาไทยแสดงรูปเหตุการณ์ 3 หน่วยร่วมโดยใช้กลวิธีทางภาษา 5 แบบ ได้แก่ 1) กลวิธีการใช้อาร์กิวเมนต์แกนหลัก 2) กลวิธีการใช้การผูกติดกับคำนาม 3) กลวิธีการใช้อาร์กิวเมนต์แกนการกอ้อม 4) กลวิธีการใช้กริยาเรียง และ 5) กลวิธีการใช้คำกริยาที่ผ่านกระบวนการกลายเป็นคำไวยากรณ์และคำบุพบท ความสัมพันธ์ระหว่างบทบาททางความหมาย และหน้าที่ทางไวยากรณ์ของหน่วยร่วมเหตุการณ์มีลักษณะหลากหลาย โดยหน้าที่ทางไวยากรณ์หนึ่งสามารถมีบทบาททางความหมายได้หลากหลายบทบาท ดังนี้ 1) ประธาน มีบทบาททางความหมาย ผู้กระทำ และเป้าหมาย 2) กรรมตรง มีบทบาททางความหมาย ผู้ร่วมแกนกลาง และ แหล่งที่มา 3) กรรมรอง มีบทบาททางความหมาย เป้าหมาย แหล่งที่มา และเครื่องมือ
DOI: 10.14457/cu.the.2011.826
title: การตีความความกำกวมทางวากยสัมพันธ์ในประโยคภาษาอังกฤษ โดยนักเรียนไทยที่มีประสบการณ์ทางภาษาอังกฤษสูงและต่ำ

description: วิเคราะห์และเปรียบเทียบความสามารถในการตีความประโยคภาษาอังกฤษ ที่มีความกำกวมโดยกลุ่มเจ้าของภาษา และกลุ่มนักเรียนไทยที่มีประสบการณ์ทางภาษาอังกฤษสูงและต่ำ ข้อมูลที่ใช้ในการวิจัยนี้เป็นข้อมูลที่ได้จากการตีความประโยคกำกวมจำนวน 30 ประโยค คือ ประโยคความเดียว ประโยคความรวม และประโยคความซ้อน โดยใช้กลุ่มตัวอย่าง 3 กลุ่ม คือ กลุ่มเจ้าของภาษา 10 คน กลุ่มนักเรียนไทยที่มีประสบการณ์ทางภาษาอังกฤษสูง 20 คน และนักเรียนไทยที่มีประสบการณ์ทางภาษาอังกฤษต่ำ 20 คน ผลปรากฏว่ากลุ่มเจ้าของภาษาสามารถตีความประโยคกำกวมได้ตรงตามเป้าหมาย 96.8% กลุ่มที่มีประสบการณ์ทางภาษาสูงตีความตรงตามเป้าหมาย 93% และกลุ่มที่มีประการณ์ทางภาษาต่ำตีความตรงตามเป้าหมาย 69.25% กลุ่มที่มีประสบการณ์ทางภาษาสูงจะตีความประโยคกำกวมได้ใกล้เคียงเจ้าของภาษา มากกว่ากลุ่มที่มีประสบการณ์ทางภาษาต่ำ ความแตกต่างระหว่างกลุ่มเจ้าของภาษาและกลุ่มที่มีประสบการณ์สูง ไม่มีนัยสำคัญทางสถิติ (p = 0.152) แต่ความแตกต่างระหว่างกลุ่มเจ้าของภาษาและกลุ่มที่มีประสบการณ์ต่ำมีนัยสำคัญทางสถิติ (p = 0.00) การตีความความกำกวมของกลุ่มสูงและกลุ่มต่ำแตกต่างกันอย่างมีนัยสำคัญทางสถิติ (p = 0.00) การตีความความกำกวมของกลุ่มต่ำเทียบกับเจ้าของภาษาและเทียบกับกลุ่มสูงแตกต่างกันอย่างมีนัยสำคัญทางสถิติ (F = 82.479, p = 0.00) การศึกษานี้แสดงให้เห็นว่า ระดับของประสบการณ์ทางภาษามีผลต่อการตีความสำหรับนักเรียนไทย ที่เรียนภาษาอังกฤษเป็นภาษาที่สอง การศึกษาการตีความประโยคกำกวมนี้ชี้ให้เห็นปัญหาในการตีความของนักเรียนไทย ซึ่งจะเป็นประโยชน์ในการนำมาประยุกต์ใช้ในการเรียนการสอนภาษาอังกฤษต่อไปได้
DOI: 10.14457/cu.the.2011.827
title: ระบบการวิเคราะห์อัลกอริทึมเชิงทดลองด้วยการวัดคำสั่งการทำงาน

description: การวิเคราะห์อัลกอริทึมมีวัตถุประสงค์เพื่อนับจำนวนครั้งการทำงานในแต่ละบรรทัดของรหัสต้นฉบับระหว่างการทดลอง เพื่อศึกษาประสิทธิภาพเชิงเวลาการทำงานของอัลกอริทึม วิทยานิพนธ์นี้นำเสนอรูปแบบบริการเพื่อการวิเคราะห์อัลกอริทึมเชิงทดลอง นำเสนอผ่านเว็บและเว็บเซอร์วิส รองรับรหัสอัลกอริทึมภาษาจาวา สามารถกำหนดรูปแบบการทดลองได้แก่ ขนาดของข้อมูลขาเข้า และลักษณะของข้อมูลขาเข้า และเก็บข้อมูลการทดลอง โดยใช้รูปแบบต้นไม้ไวยากรณ์ที่เป็นนามธรรม (AST) ในการสำรวจต้นไม้ และแทรกคำสั่งในการนับการทำงานของแต่ละบรรทัดของรหัสต้นฉบับอย่างอัตโนมัติ จากนั้นจึงแปลงรูปแบบต้นไม้กลับเป็นรหัสต้นฉบับที่พร้อมสำหรับการทดลอง โดยผลลัพธ์จะนำเสนอในรูปแบบกราฟเส้นเพื่อแสดงอัตราการเติบโตของอัลกอริทึม และฮิสโตแกรมเพื่อสะท้อนปริมาณการทำงานในแต่ละบรรทัดของรหัสต้นฉบับ วิทยานิพนธ์นี้สามารถนำไปใช้ได้กับการเรียนการสอนในเนื้อหารายวิชาที่เกี่ยวกับการวิเคราะห์อัลกอริทึม
DOI: 10.25606/surf.578c6039-0b0f81b2
title: The Cosmogrid Simulation: Statistical Properties of Small Dark Matter Halos (2048-461)

description: We present the results of the "Cosmogrid" cosmological N-body simulation suites based on the concordance LCDM model. The Cosmogrid simulation was performed in a 30 Mpc box with 2048³ particles. The mass of each particle is 1.28x10^5 Msun, which is sufficient to resolve ultra-faint dwarfs. We found that the halo mass function shows good agreement with the Sheth & Tormen fitting function down to ~10^7 Msun. We have analyzed the spherically averaged density profiles of the three most massive halos which are of galaxy group size and contain at least 170 million particles. The slopes of these density profiles become shallower than -1 at the inner most radius. We also find a clear correlation of halo concentration with mass. The mass dependence of the concentration parameter cannot be expressed by a single power law, however a simple model based on the Press-Schechter theory proposed by Navarro et al. gives reasonable agreement with this dependence. The spin parameter does not show a correlation with the halo mass. The probability distribution functions for both concentration and spin are well fitted by the log-normal distribution for halos with the masses larger than ~10^8 Msun. The subhalo abundance depends on the halo mass. Galaxy-sized halos have 50% more subhalos than ~10^11 Msun halos have. This is snapshot 461 of the 2048³ resolution collection.
DOI: 10.5519/qd.swtqq81q
title: Query on the Natural History Museum Data Portal (data.nhm.ac.uk) (1000 records)
DOI: 10.14457/cu.the.2011.828
title: ตัวละคร “มือที่สาม” ในนวนิยายของเอะกุนิ คะโอะริ

description: ศึกษาคุณลักษณะของตัวละคร "มือที่สาม" ในนวนิยายของเอะกุนิ คะโอริจำนวน 3 เรื่อง ได้แก่ เป็นประกาย โฮลีการ์เดนท์และหล่น ในฐานะที่กระทำบทบาทอันขัดแย้งกับ ‘ภาพเหมารวม’ ที่ว่าตัวละคร "มือที่สาม" นั้นเป็นผู้ที่ก่อให้เกิดผลเสียแก่ตัวละครเอก ประเด็นที่ศึกษา ได้แก่ บทบาทของตัวละครดังกล่าวรวมถึงผลลัพธ์จากบทบาทของตัวละคร "มือที่สาม" ที่เกิดแก่ตัวละครเอก จากการศึกษาพบว่าตัวละคร "มือที่สาม" ในนวนิยายทั้ง 3 เรื่องได้กระทำบทบาทอันผิดไปจาก ‘ภาพเหมารวม’ ที่ว่าตัวละครนี้เป็นผู้ส่งผลเสียต่อบุคคลอื่น เพราะตัวละครดังกล่าวไม่ได้ทำลายความสัมพันธ์ของตัวละครเอก แต่กลับช่วยแก้ไขปัญหาความสัมพันธ์ให้แก่ตัวละครนั้น นอกจากนี้ ตัวละคร "มือที่สาม" ยังได้แก้ไขปัญหาทางอารมณ์และความคิดให้แก่ตัวละครเอกหญิงอีกด้วย การนำเสนอคุณลักษณะของตัวละคร "มือที่สาม" อันขัดต่อ ‘ภาพเหมารวม’ ดังนี้แสดงถึงการพิจารณาคุณลักษณะของสิ่งหนึ่งอย่างสนใจในรายละเอียดปลีกย่อย และการปฏิเสธกรอบความคิดเดิมที่ให้ภาพลักษณ์ทางลบแก่ตัวละคร "มือที่สาม" เหตุที่ในยุคหนึ่งนวนิยายนิยมนำเสนอตัวละคร "มือที่สาม" ให้อยู่ในฐานะปรปักษ์ของตัวละครเอกก็เพื่อตอบสนองอุดมการณ์แบบสมัยใหม่ที่มุ่งจัดระเบียบสังคม ในนวนิยายเองจึงปรากฏการแบ่งแยกฝ่ายธรรมกับฝ่ายอธรรมอย่างชัดเจน ภายหลังสังคมได้เปลี่ยนผ่านเข้าสู่ยุคที่ผู้คนตระหนักถึงอุดมการณ์ที่ควบคุมความประพฤติของสาธารณชน ทั้งยังตระหนักได้ว่ากระบวนทัศน์แบบสมัยใหม่นั้น ไม่ได้พิจารณาสรรพสิ่งอย่างสนใจบริบทเฉพาะกับรายละเอียดปลีกย่อยของสิ่งนั้น ผู้คนจึงได้ตั้งคำถามกับการอธิบายคุณลักษณะของสิ่งหนึ่ง ด้วยข้ออ้างแบบรวมและเริ่มปฏิเสธมโนทัศน์แบบสมัยใหม่นั้น ด้วยเหตุนี้ นวนิยายร่วมสมัยอันเป็นวรรณกรรมในยุคที่เกิดท่าทีปฏิเสธอุดมการณ์แบบสมัยใหม่ จึงนำเสนอเรื่องราวที่แตกต่างไปจากมโนทัศน์เดิม นวนิยายของเอะกุนิ คะโอะริ ซึ่งเป็นผลงานวรรณกรรมร่วมสมัยจึงนำเสนอตัวละคร "มือที่สาม" ให้มีคุณลักษณะผิดไปจาก "ภาพเหมารวม" ในแง่ที่ไม่ใช่ปรปักษ์ของตัวละครเอก
DOI: 10.14457/cu.the.2011.829
title: การส่งเสริมการรู้สารนิเทศสำหรับนักศึกษาในห้องสมุดมหาวิทยาลัย

description: ศึกษาการส่งเสริมการรู้สารนิเทศสำหรับนักศึกษาในห้องสมุดมหาวิทยาลัย ในด้านมาตรฐานการรู้สารนิเทศที่ส่งเสริม หน่วยงานที่รับผิดชอบ วิธีการ และสื่อที่ใช้ในการส่งเสริม รวมถึงปัญหาในการส่งเสริมการรู้สารนิเทศสำหรับนักศึกษาในห้องสมุดมหาวิทยาลัย การดำเนินการวิจัยใช้แบบสอบถามเป็นเครื่องมือในการเก็บรวบรวมข้อมูล ผลการวิจัยพบว่ามาตรฐานการรู้สารนิเทศที่ห้องสมุดมหาวิทยาลัยจำนวนมากที่สุดส่งเสริม คือ มาตรฐานที่ 2 เรื่อง การเข้าถึงสารนิเทศ ห้องสมุดมหาวิทยาลัยส่วนใหญ่มีหน่วยงานเดียวที่รับผิดชอบในการส่งเสริมการรู้สารนิเทศ โดยเป็น ฝ่าย/งานบริการ ใช้วิธีการแบบเป็นทางการคือ การปฐมนิเทศการใช้ห้องสมุด และวิธีการแบบไม่เป็นทางการคือ การให้บริการตอบคำถามและช่วยการค้นคว้า และใช้สื่อสิ่งพิมพ์ในการส่งเสริมการรู้สารนิเทศ ปัญหาที่ห้องสมุดมหาวิทยาลัยประสบในการส่งเสริมการรู้สารนิเทศที่มีค่าเฉลี่ยสูงสุดคือ นักศึกษาไม่ให้ความสนใจในกิจกรรมที่จัดขึ้นเพื่อการส่งเสริมการรู้สารนิเทศ
DOI: 10.14457/cu.the.2011.830
title: การศึกษาเปรียบเทียบระบบการจัดการทางสัญจรภายในหน่วยงานผ่าตัดแบบ Peripheral corridor style และแบบ Double corridor alternative with surrounding soiled corridor style กรณีศึกษา อาคารสยามินทร์ โรงพยาบาลศิริราช และอาคาร 1 โรงพยาบาลรามาธิบดี

description: หน่วยงานผ่าตัด (Operating department) เป็นหน่วยงานหนึ่งในโรงพยาบาล มีหน้าที่ให้การบำบัดรักษาผู้ป่วย ด้วยการเอาส่วนที่เป็นพยาธิสภาพออกจากร่างกายโดยการผ่าตัด ด้วยวิธีรักษาดังกล่าวผู้ป่วยจะเกิดรอยแผลผ่าตัดบนร่างกาย ซึ่งเป็นบริเวณที่มีความเสี่ยงในการติดเชื้อสูง หน่วยงานผ่าตัดจึงต้องมีวิธีการบริหารจัดการที่เคร่งครัดและซับซ้อน ทั้งเรื่องของอุปกรณ์เครื่องมือ บุคลากร และเส้นทางสัญจร เพื่อควบคุมความเสี่ยงในการติดเชื้อดังกล่าว การวางผังเส้นทางสัญจรในหน่วยงานผ่าตัดเป็นหนึ่งในวิธีควบคุมการติดเชื้อที่มีศักยภาพ รูปแบบการวางผังที่เกิดขึ้นมีหลากหลายรูปแบบตามแต่แนวความคิด สำหรับในการวิจัยผู้วิจัยเลือกศึกษาเปรียบเทียบเพียง 2 รูปแบบ คือ การวางผังเส้นทางสัญจรในหน่วยงานผ่าตัดรูปแบบ Peripheral Corridor Style (PCS) เป็นรูปแบบที่นิยมใช้ในสากล โดยเฉพาะประเทศอเมริกา ซึ่งมีแนวความคิดหลักเป็นการป้องกันการติดเชื้อของอุปกรณ์เครื่องมือปลอดเชื้อ และรูปแบบ Double Corridor Alternative with Surrounding Soiled Corridor Style (SSC) เป็นรูปแบบที่นิยมใช้ในประเทศไทย ซึ่งมีแนวความคิดหลักเป็นการป้องกันการแพร่เชื้อจากอุปกรณ์เครื่องมือสกปรก จากแนวความคิดที่แตกต่างกันนี้นำมาซึ่ง ลักษณะการวางผังเส้นทางสัญจรภายในหน่วยงานผ่าตัด และการเชื่อมต่อกับหน่วยงานอื่นที่เกี่ยวข้องแตกต่างกันตามออกไปด้วย ทั้งนี้ในการศึกษาจะเลือกใช้ หน่วยงานผ่าตัด อาคารสยามินทร์ โรงพยาบาลศิริราช และหน่วยงานผ่าตัด อาคาร 1 โรงพยาบาลรามาธิบดี เป็นกรณีศึกษารูปแบบการวางผังเส้นทางสัญจรในหน่วยงานผ่าตัดแบบ PCS และ SSC ตามลำดับ จากการวิเคราะห์เปรียบเทียบผ่านลักษณะทางสถาปัตยกรรม เส้นทางสัญจรและข้อจำกัดของรูปแบบการวางผังเส้นทางสัญจร ในหน่วยงานผ่าตัดแบบ PCS และแบบ SSC นำมาซึ่งผลสรุปเรื่องความเหมาะสมในการใช้งานที่แตกต่างกันคือ รูปแบบ PCS เป็นรูปแบบที่เหมาะสมกับอาคารสถานพยาบาลขนาดใหญ่ ที่จำเป็นต้องมีการแยกหน่วยงานผ่าตัดตามประเภทการผ่าตัด และสมควรตั้งหน่วยงานผ่าตัดแต่ละประเภทรวมกันเป็นอาคารผ่าตัด ในขณะที่รูปแบบ SSC เหมาะสมกับอาคารสถานพยาบาลขนาดเล็กไม่เกิน 500 เตียง หากเป็นโรงพยาบาลขนาดใหญ่ที่หน่วยงานผ่าตัดแยกประเภทตามการผ่าตัด แต่ละหน่วยงานสามารถตั้งแยกออกจากกันได้ เพื่อให้เจ้าหน้าที่บุคลากรแต่ละภาควิชาสามารถเข้าถึงหน่วยงานผ่าตัดของตนเองได้ง่าย จากผลสรุปจากการศึกษานี้สามารถนำมาใช้เป็นแนวทางในการเลือกรูปแบบ การวางผังเส้นทางสัญจรในหน่วยงานผ่าตัดให้เหมาะสมและตรงต่อความต้องการ ทั้งในโรงพยาบาลรัฐบาลและเอกชนต่อไปได้
DOI: 10.14457/cu.the.2011.831
title: การออกแบบระบบสนับสนุนการวางแผนจัดรถรับขยะรีไซเคิล

description: ศึกษาปัญหาของธุรกิจรับซื้อขยะรีไซเคิล พบว่าการตอบรับและวางแผนจัดรถรับขยะจากผู้เสนอขายขยะ ใช้วิจารณญาณของผู้ตัดสินใจเป็นหลัก ภายใต้ความหลากหลายด้านประเภทของขยะรีไซเคิล ปริมาณรถมีจำกัด ขีดความสามารถในการบรรทุกและบรรจุแต่ละคันไม่เท่ากัน และบางจุดรับมีข้อจำกัดด้านเวลารับ วัตถุประสงค์ของงานวิจัยนี้เพื่อออกแบบระบบสนับสนุนช่วยในการวางแผนจัดรถรับขยะรีไซเคิล ด้วยเทคนิคหาค่าประหยัด (Saving algorithm) ของ Clarke & Wright และเทคนิคกวาด (Sweep approach) เพื่อให้ได้ระยะทางและน้ำหนักบรรทุก ปริมาตรบรรจุที่เหมาะสม ขั้นตอนการดำเนินงานเริ่มจากการจัดเส้นทางรับหลัก (Master route) เพื่อให้เป็นตารางรับขยะประจำสัปดาห์สำหรับจุดรับที่มีความถี่เสนอขายเป็นประจำหรือเรียกว่าผู้เสนอขายหลัก โดยวิธีหาค่าประหยัดและคำนึงข้อจำกัดลูกค้าเป็นสำคัญ จากนั้นออกแบบระบบสนับสนุนการจัดรถโดยใช้แนวคิดวิธีฮิวริสติกตามเทคนิคหาค่าประหยัด และเทคนิค Sweep ผู้วิจัยทดสอบที่ออกแบบขึ้น ด้วยระบบที่เขียนโดยภาษา JAVA เชื่อมโยงฐานข้อมูลกับ Microsoft Excel 2003 ระบบคำนวณหาเส้นทางหลังจากผู้ใช้ป้อนข้อมูลผู้เสนอขาย ผลลัพธ์การจัดเส้นทางจะนำมาวางแผนจัดรถรับขยะ ผลการออกแบบระบบเมื่อเปรียบเทียบกับการวางแผนแบบเดิม พบว่า ระบบสนับสนุนให้ระยะทางรวมสั้นกว่า 10.5% น้ำหนักบรรทุกเพิ่มขึ้น 5% และปริมาตรบรรจุเพิ่มขึ้น 7%
DOI: 10.14457/cu.the.2011.832
title: การพัฒนารูปแบบการเรียนการสอนที่ผสมผสานรูปแบบ INFOhio DIALOGUE และกระบวนการการเรียนรู้แบบสืบสอบ เพื่อเสริมสร้างการรู้สารสนเทศของนักเรียนมัธยมศึกษาปีที่ 1

description: การวิจัยครั้งนี้มีวัตถุประสงค์เพื่อ 1) พัฒนารูปแบบการเรียนการสอนที่ผสมผสานรูปแบบ INFOhio DIALOGUE และกระบวนการการเรียนรู้แบบสืบสอบเพื่อเสริมสร้างการรู้สารสนเทศของนักเรียนมัธยมศึกษา ปีที่ 1 2) ศึกษาผลการทดลองใช้รูปแบบการเรียนการสอนที่ผสมผสานรูปแบบ INFOhio DIALOGUE และกระบวนการการเรียนรู้แบบสืบสอบเพื่อเสริมสร้างการรู้สารสนเทศของนักเรียนมัธยมศึกษาปีที่ 1 กลุ่มตัวอย่างในการวิจัยคือ นักเรียนมัธยมศึกษาปีที่ 1 โรงเรียนโยธินบูรณะ จำนวน 78 คน แบ่งเป็นกลุ่มทดลอง จำนวน 35 คน และกลุ่มควบคุม จำนวน 43 คน ระยะเวลาที่ใช้ในการดำเนินการทดลอง จำนวน 18 สัปดาห์ รวม 36 ชั่วโมง เครื่องมือที่ใช้ในการเก็บรวบรวมข้อมูล ได้แก่ 1) แบบทดสอบการรู้สารสนเทศแบบปรนัย 4 ตัวเลือก และ 2) แบบทดสอบการรู้สารสนเทศแบบอัตนัย การวิเคราะห์ข้อมูลโดยใช้สถิติ t-test และการวิเคราะห์เนื้อหา ผลการวิจัยสรุปได้ดังนี้ 1. รูปแบบการเรียนการสอนที่พัฒนาขึ้น มีวัตถุประสงค์เพื่อเสริมสร้างการรู้สารสนเทศของนักเรียนมัธยมศึกษาปีที่ 1 โดยมีหลักการดังนี้ 1) การกระตุ้นด้วยสิ่งเร้าที่ทำให้ผู้เรียนสนใจ 2) การแสวงหาสารสนเทศอย่างมีระบบ 3) การขยายความรู้ด้วยการสร้างสรรค์ผลงาน 4) การสะท้อนความรู้เพื่อสร้างความเข้าใจ 5) การประเมินกระบวนการและผลงาน 6) ครูเป็นผู้อำนวยความสะดวกเพื่อให้ผู้เรียนบรรลุเป้าหมาย ขั้นตอนการเรียนการสอนมี 7 ขั้นตอน ได้แก่ 1) สร้างความสนใจ 2) สำรวจและค้นหา 3) สร้างความรู้ 4) สร้างสรรค์ความรู้หรือผลงาน 5) ขยายความรู้ 6) สร้างความเข้าใจ 7) การประเมินเพื่อตรวจสอบความรู้ในแต่ละขั้นตอน นอกจากนี้ยังทำการประเมินผลหลังจากการเรียนรู้ทุกขั้นตอน 2. ผลการทดลองใช้รูปแบบการเรียนการสอนที่พัฒนาขึ้น พบว่า 1) กลุ่มทดลองมีคะแนนเฉลี่ยต่ำกว่าเกณฑ์ที่กำหนด 2) การรู้สารสนเทศด้านการเข้าถึง การประเมินและการใช้สารสนเทศของกลุ่มทดลองสูงกว่ากลุ่มควบคุม อย่างมีนัยสำคัญทางสถิติที่ระดับ .05 นอกจากนี้ กลุ่มทดลองยังสามารถระบุสารสนเทศที่ต้องการสามารถเข้าถึงสารสนเทศ โดยใช้เทคนิคการใช้คำค้น รวมถึงประเมินความน่าเชื่อถือของสารสนเทศที่สืบค้นได้ และนำสารสนเทศไปใช้ได้อย่างเหมาะสม
DOI: 10.14457/cu.the.2011.833
title: ผลกระทบทางกฎหมายของการเปิดตลาดของประชาคมเศรษฐกิจอาเซียนที่เกี่ยวข้องกับการให้บริการโทรคมนาคมของประเทศไทย

description: บริการโทรคมนาคม (Telecommunications Sector) เป็นสาขาบริการหนึ่งที่มีความสำคัญเป็นอย่างยิ่งและทุกประเทศให้ความสำคัญในการเจรจาเพื่อเปิดตลาดการค้าบริการทั้งในระดับทวิภาคี พหุภาคี และภูมิภาค และการรวมตัวทางเศรษฐกิจในระดับภูมิภาคอาเซียน (ASEAN) ได้ทวีบทบาทต่อประเทศไทยมากขึ้นเรื่อยๆ เนื่องจากอาเซียนเป็นภูมิภาคที่มีความใกล้ชิดกับประเทศไทยมากที่สุด ประกอบกับที่ตั้งทางภูมิศาสตร์ของประเทศไทยที่เอื้ออำนวยให้ประเทศไทยให้เป็นศูนย์กลางทางเศรษฐกิจของภูมิภาค นอกจากนี้ อาเซียนกำลังก้าวสู่การเป็นประชาคมอาเซียนใน ปี พ.ศ. 2558 นี้ วิทยานิพนธ์ฉบับนี้จึงมุ่งศึกษาถึงผลกระทบของพันธกรณีที่ประเทศไทยได้ให้ข้อผูกพันไว้ในการเจรจาเปิดตลาดการค้าบริการสาขาโทรคมนาคมภายใต้กรอบความตกลงว่าด้วยการค้าบริการของอาเซียน (AFAS) ต่อกฎหมายที่เกี่ยวข้องกับการให้บริการโทรคมนาคมของประเทศไทย ผลการศึกษาพบว่าจากพันธกรณีที่ประเทศไทยได้ให้ข้อผูกพันในการเปิดตลาดการค้าบริการสาขาโทรคมนาคมภายใต้กรอบความตกลง AFAS นั้น มีผลกระทบต่อกฎหมายที่เกี่ยวข้องกับการให้บริการโทรคมนาคมหลายฉบับ ได้แก่ พระราชบัญญัติการแข่งขันทางการค้า พ.ศ. 2542 มาตรา 4 (2) พระราชบัญญัติการประกอบกิจการโทรคมนาคม พ.ศ. 2544 (แก้ไขเพิ่มเติม พ.ศ. 2549) ประกอบพระราชบัญญัติการประกอบธุรกิจของคนต่างด้าว พ.ศ. 2542 และพระราชบัญญัติการทำงานของคนต่างด้าว พ.ศ. 2551 นอกจากนี้ ผู้ศึกษาวิจัยยังได้ให้ข้อเสนอแนะเกี่ยวกับการจัดทำข้อผูกพันเฉพาะของประเทศไทยภายใต้กรอบ AFAS ที่จะเกิดขึ้นในอนาคต รวมถึงการแก้ไขเพิ่มเติมกฎหมายและออกระเบียบขั้นตอนภายในเพื่อให้สอดคล้องกับพันธกรณีภายใต้กรอบความตกลง AFAS และการเตรียมความพร้อมของประเทศไทยในการก้าวสู่การเป็นประชาคมอาเซียนใน ปี พ.ศ. 2558 ด้วย
DOI: 10.14457/cu.the.2011.834
title: การสลับหน้าที่ระหว่างคำนามกับคำกริยาในภาษาไทย

description: ศึกษาความสัมพันธ์ทางการกของการสลับหน้าที่ระหว่างคำนามกับคำกริยาในภาษาไทย ตลอดจนศึกษาทิศทางการขยายหน้าที่และกลไกทางอรรถศาสตร์ ในกระบวนการสลับหน้าที่ระหว่างคำนามกับคำกริยา ข้อมูลคำที่ใช้ในงาน วิจัยนี้มีจำนวน 180 คำ แบ่งเป็น 2 กลุ่ม ได้แก่ คำที่เกิดการสลับหน้าที่ก่อน พ.ศ. 2542 เก็บข้อมูลจาก พจนานุกรมฉบับราชบัณฑิตยสถาน พ.ศ. 2542 อีกกลุ่มหนึ่งคือคำที่เกิดการสลับหน้าที่ขึ้นในระยะเวลาเดียวกับการทำวิจัย เก็บข้อมูลจากคำที่พบในพจนานุกรมคำใหม่ฉบับราชบัณฑิตยสถาน เล่ม 1 และเล่ม 2 จากเว็บไซต์พันทิปดอทคอมในช่วงเดือนมีนาคม-สิงหาคม พ.ศ. 2553 ตลอดจนคำที่ผู้วิจัยพบในชีวิตประจำวัน ผลการวิจัยพบว่าคำนามและคำกริยาที่เกิดการสลับหน้าที่กันมีความสัมพันธ์ทางการกได้ 7 ลักษณะ ได้แก่ ความสัมพันธ์ทางการกแบบผลซึ่งพบมากที่สุดถึง 35.55% รองลงมาคือแบบเครื่องมือ 22.77% แบบผู้มีสภาพ 11.66% แบบผู้เสริม 10% แบบผู้ทำ 7.77% แบบสถานที่ 6.66 และแบบผู้ถูกซึ่งพบน้อยที่สุดคือพบ 1.66% นอกจากนี้คำที่มีลักษณะพิเศษอีก 2 กลุ่ม คือ คำสลับหน้าที่ที่มีความสัมพันธ์ทางการกร่วมกัน 2 ลักษณะและคำสลับหน้าที่ที่มีความสัมพันธ์ทางความหมายที่ซับซ้อน จนไม่สามารถระบุความสัมพันธ์ทางการกได้ สำหรับทิศทางการขยายหน้าที่ของคำนั้น พบว่า 72.37% เป็นคำนามก่อนแล้วจึงขยายหน้าที่ไปเป็นคำกริยา ในขณะที่ 27.63% เป็นคำกริยาก่อนแล้วจึงขยายหน้าที่ไปเป็นคำนาม ส่วนกลไกทางอรรถศาสตร์ที่ทำให้เกิดการสลับหน้าที่ระหว่างคำนามกับคำกริยานั้น มี 3 รูปแบบ ได้แก่ (1) นามนัย ซึ่งพบมากที่สุด คือ 94.45% รูปแบบการเชื่อมโยงมโนทัศน์แบบนามนัยที่พบเรียงจากมากไปน้อย ได้แก่ ผลลัพธ์โยงกับการกระทำ เครื่องมือโยงกับการกระทำ ผู้กระทำโยงกับการกระทำ และสถานที่โยงกับการกระทำ (2) นามนัยเกิดร่วมกับอุปลักษณ์ พบ 4.44% และ (3) นามนัยเกิดร่วมกับการพ้องเสียง ซึ่งพบน้อยที่สุด คือ 1.11%
DOI: 10.5281/zenodo.3460124
title: THOR - complementary video recordings

description: <strong>THÖR</strong> is a dataset with human motion trajectory and eye gaze data collected in an indoor environment with accurate ground truth for the position, head orientation, gaze direction, social grouping and goals. THÖR contains sensor data collected by a 3D lidar sensor and involves a mobile robot navigating the space. In comparison to other, our dataset has a larger variety in human motion behaviour, is less noisy, and contains annotations at higher frequencies. <strong>THOR - complementary video recordings </strong>- contains additional video material presenting the image form the eye tracker and stationary camera. The material is not synchronised with other parts of the data set and should be used only as a visualisation material.